ཨིཀྴ་ཏཾ། ནྱ་བེ་ཏྱཾ། ལཱ་སེ། ཧྭ་༌སེ། ཝ་ཏྱཾ། ནིཏྱཾ། གཱི་ཏཾ། ཀཱ་མཻ་རྣམས་བཅུག་སྟེ་མཆོད་པ་བཅུ་
གཉིས་དང་། ༀ་མ་ཧཱ་རསྨིན་པཱ་དཾ་པྲ་ཏཱིཙྪ་སྭཱཧཱས། ཞབས་བསིལ་དང་། རོལ་མོའི་སྔགས་ཀྱིས་
སིལ་སྙན་ཕུལ། ནང་མཆོད་ཀྱིས་མཆོད་རྡོ་རྗེ་དྲིལ་བུ་འཛིན་པས། འཇིག་རྟེན་དབང་ཕྱུག་
ཚངས་དབང་མགོན་གྱིས་སྲས། །མེ་ལྷའི་རྒྱལ་པོ་ཊཀྐིས་དབང་བསྐུར་བ། །ཤེས་རབ་མཆོག་
གིས་ཉོན་མོངས་ཐམས་ཅད་སྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད། །དེ་ནས་ལག་པ་
གཉིས་འཇིག་རྟེན་པའི་ཁུ་ཚུར་བྱས་ལ། གཡས་འབར་བ་ལྟར་བྱས་པ་མེ་ལྷའི་དམ་ཚིག་ཕྱག་
རྒྱ་བསྟན་ལ། ཨོྃ་བཛྲ་ཨ་ནཱ་ལ་མ་ཧཱ་བྷ་ཏ་ཛྭ་ལ་ཛྭ་ལ་ཡ་སརྦ་བྷསྨིན་ཀུ་རུ་སརྦ་དུཥྭན་ཧཱུཾ་ཕཊ།
-410-

དཔལ་དུས་ཀྱི་འཁོར་ལོའི་ཆོས་སྐོར་ལས་ཆོ་ག་དང་སྔགས་ཀྱི་སྐོར།
སྲེག་བླུགས་ལེན་
ཏྲི་ཤྱ་ཛཿཧཱུྃ་བཾ་ཧོཿས་མ་ཡ་ཧཱུྃ་ཨ་ཧཾ་ལན་གསུམ་བརྗོད། ༨བསྲེག་བླུགས་སྲེག་རྫས་མཆོད་པ་ནི་
དགང་བླུགས་ཀྱི་ཁ་ལ་ཨོཾ་ཨཱཿཧཱུྃ་ཧཱྃ་འོད་ཟེར་དང་བཅས་པ་དང་། མེ་ལྷའི་ཞལ་འཛུམ་པ་དང་
བཅས་པ་ཅུང་ཟད་གདངས་ ལླཾཔའི་ལྕེ་ལ་རཾ་བསམས། ཨོཾ་བཛྲ་ཨ་ནཱ་ལ་སརྦ་བྷུ་ཏ་ཏནྫ་ལ་
ཡ་སརྦན་བྷཧྥིན་ཀུ་རུ་སརྦ་ཛ་ན་དུཥྚན་ཧཱུཾ་ཕཊ་སྭཱཧཱ། གཡས་བསྐོར་བྱས་ཏེ་ལན་བདུན་མེ་ལྷའི་
ཞལ་དུ་ཕུལ་བས་གསོལ་ཏེ་བསྲེག་བྱ་འཛིན་པའི་དམ་ཚིག་ལ་གནས་ནས།
ཅིང་བྱ༌བ༌བསྒྲུབ་པར་ཞལ་གྱིས་བཞེས་པར་གྱུར། བར་འདིར་མེ་ལྟས་རྟགས། བཟང་ན་
གཟེངས་བསྟོད། ངན་ན་རང་ ལུས་ལ་རྡོ་ རྗེ་ བཀོད་པ་ ལས་འཕྲོས་པའི་མེ་འོད་ ཀྱིས་
བདུད་ཚོགས་བསྲེག་པར་བསམས་ལ་བསྲེག་སྔགས་བརྗོད་དོ། །དེ་ནས་ཡམས་ཤིང་འབུལ་
ཞིང་ཨོཾ་བོ་དྷི་བྲིཀྵ་ཡ་ཆེ་གེ་མོའི་སརྦ་པཱ་པཾ་ཨ་བ་ར་ཎ་ཤནྟིཾ་ཀུ་རུ་ན་མ། དེ་བཞིན་དུ་མཇུག་ཏུ་
སྤེལ་ཚིག་ཀུན་ལ་སྦྱར་བའི་ཨོཾ་བཛྲ་ཨགྣ་ཡེས་མར་དང་། ཨོཾ་སརྦ་པཱ་པཾ་ད་ཧ་ན་བཛྲ་ཡས་ཏིལ་
དང༌། ཨོྃ་བཛྲ་བི་ཛ་ཡས་སོ་བ་དང༌། ཨོྃ་བཛྲ་པུཥྤ་ཡེས་འབྲས་དང༌། ཨོཾ་མ་ཧཱ་བེ་ག་ཡས་ནས་
དང༌། ཨོཾ་མ་ཧཱ་བ་ལ་ཡས་སྲན་མ་དང༌། ཨོཾ་བཛྲ་གྷསྨ་རེས་གྲོ་དང༌། ཨོཾ་སརྦ་སམྤ་དེས་ཞོ་ཟན་
དང་། ཨོཾ་བཛྲ་ཨ་ཡུ་ཥེས་དུརྦ་རྣམས་ཉེར་གཅིག་རེ་དབུལ། ཨོཾ་བཛྲ་ཨ་ན་སོགས་ཀྱིས་སྲེག་
བླུགས་བདུན་ཕུལ། བསང་གཏོར་ནས་རོལ་མོའི་བར་གོང་བཞིན་མཆོད། ཡང་ཞལ་བསིལ་
དང་། བསང་གཏོར་ཕུལ་བས། མེ་ལྷ་ཚིམ་པར་གྱུར་ནས་འབར་བའི་རྣམ་པར་ཐིམ། འབར་
བའི་དབུས་སུ་དཀྱིལ་འཁོར་བསྐྱེད་པ་ནི་སྔར་བཞིན་གསང་། རྣམ་པར་བཞིའི་སྔགས་བརྗོད།
༩མེ་འབར་བའི་དབུས་སུ་ནམ་མཁའི་ཁམས་མཐའ་ཡས་པའི་རང་བཞིན་ཆོས་འབྱུང་གི་ནང་
དུ་ཡཾ་ལས་རླུང་གི་དཀྱིལ་འཁོར་ནག་པོ་སོགས་ནས། དེའི་ཕྱེད་ཀྱི་ཚད་ཀྱི་ཡེ་ཤེས་ཀྱི་འཁོར་
ལོ་རྡོ་རྗེའི་ཕྲེང་བ་དཀར་པོས་བསྐོར་ཞིང་། སོགས་ནས། གཙོ་བོའི་པདྨ་དཀར་པོ་འདབ་མ་
བརྒྱད་པ་སོགས་དང་། འོད་ཟེར་ཕྲེང་བས་བསྐོར་བའོ། །ལྷ་བསྐྱེད། ༡༠ཡང་ན་སྤྱན་དྲངས་བ་
-411-

བརྩེ་ཆེན་འོད་》《སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
ནི། བདག་བསྐྱེད་གཙོ་བོར་སྟོན་ན་མེ་ཐབ་དང་ནང་གི་སྙིང་ཁར་གཙོ་བོའི་སྐུ་ཞལ་གཙོ་བོར་
གྱུར་ནས་སྐུ་མདོག་དཀར་པོ་ཞི་བའི་ཉམས་ཅན་ལ། གཙོ་འཁོར་ཐམས་ཅད་ཆོ་ག་གསུམ་
བསྐྱེད་ཀྱིས་གཙོ་བོ་མངོན་བྱང་ལྔ་དང་མཁར་མངལ་འབྱིན་ཀྱང་བཤད་བསྐྱེད། ནང་གི་གཙོ་བོའི་ཐུགས་ཁར་
ཡི་གེ་ཛཿ ཡོངས་སུ་གྱུར་པ་ལསརྡོ་རྗེ་ལྕགས་ཀྱུ་དྲི་མ་མེད་པའི་འོད་ཟེར་འཕྲོ་བ། ཡེ་ཤེས་པ་
ཛཿཧཱུཾ་བཾ་ཧོཿ ཞེས་དགུག་བཞུག་བཅིང་མཉེས་རོ་མཉམ་བྱ། རང་གི་སྙིང་ཁ་ནས་དབུགས་ཕྱིར་
འབྱུང༌བ༌དང༌ལྷན༌ཅིག༌ནང༌གི༌ལྷ་རྣམས་ལྕགས་ཀྱུའི་ཕྱག་རྒྱས་མེ་ཐབ་ཀྱི་ལྷ་རྣམས་ལ་ཐིམ། དེ་
ནས་སངས་རྒྱས་ཡབ་ཡུམ་བཅས་པ་སྲས་བཅས་གཡོག་འཁོར་དང༌། སོགས་ཚིགས་བཅད་
གཅིག་གིས་སྒྲུབ་ཐབས་ལྟར་ཡེ་ཤེས་པ་སྤྱན་དྲངས། མཆོད་བསྟོད། དགུག་བཞུག་གཅིང་
མཉེས་རོ་མཉམ་བྱ། རྒྱས་གདབ། ཡན་ལག་དྲུག་གི་གོ་སྐོན། སྐུ་གསུང་ཐུགས་བྱིན་གྱིས་
བརླབས། དབང་བསྐུར། རྡུལ་ཚོན་གྱི་དཀྱིལ་འཁོར་དང་འབྲེལ་ན་ལྷ་ཐམས་ཅད་ཀྱི་སྔགས་
བཟླས་ཤིང་། མེ་ཏོག་གིས་མཆོད་ནས་སྤྱན་དྲངས་ཏེ་མེ་ཏོག་མེའི་དབུས་སུ་དོར། དཀྱིལ་
འཁོར་ཀྱི་ལྷ་རྣམས་རང་རང་གི་སྐུ་མདོག་ལ་དཀར་བའི་མདངས་དང་ལྡན་ཞིང་ཞི་བའི་ཉམས་
དང་བཅས་པ། རྡུལ་ཚོན་གྱི་དཀྱིལ་འཁོར་ནས་བྱོན་ཐབ་ཀྱི་དཀྱིལ་འཁོར་དབུས་སུ་མངོན་
སུམ་བཞིན་དུ་བཞུགས་པར་གྱུར། ༡༡མཆོད་བསྟོད་བསྲེག་བླུགས་ནི། སྔར་གྱི་མ་ཧྭ་རསྨིའི་
གནས་སུ་ཤྲཱི་ཀ༌ལ༌ཙཀྲ་ས་པ་རི་ཝཱ་ར་བཅུག་བསང་གཏོར། མཆོད་ཡོན། ཞལ་བསིལ་སྔར་
ལྟར་འབུལ་ཨོཾ་ཙཱ་བཛྲ་གརྦྷེ་སོགས་ལྷ་མོ་བཅུ་གཉིས་ཀྱིས་མཆོད། ཞབས་བསིལ་དང༌། སིལ་
སྙན་ཕུལ། ཛྙའདུད་ཉི་ཤུས་བསྟོད། དགང་བླུགས་སྔར་ལྟར་བཟུང་ཞིང་། ཨོཾ་སརྦ་པཱ་པཾ་
ད་ཧ་ན་བཛྲ་ཨགྣི་བཛྲ་སཏྭ་སརྦ་པཱ་པཾ་ད་ཧ་ད་ཧ་སྭཱཧཱ། ཞེས་སྲེགས་བླུགས་བདུན་ཕུལ་བས།
མེ་ལྷའི་བྱ་བ་བྱེད་པར་ཞལ་གྱིས་བཞེས་པར་གྱུར། ༡༢ཏིང་ངེ་འཛིན་ནི། གཙོ་བོའི་ཐུགས་
ཁར་ཟླ་ཉི་སྒྲ་གཅན་གྱི་གདན་ལ། ཧཱུཾ་ལས་རྡོ་རྗེ་རྩེ་ལྔ་པ། འོད་ཟེར་ལྔ་འཕྲོ་བའི་ལྟེ་བར་
-412-

དཔལ་དུས་ཀྱི་འཁོར་ལོའི་ཆོས་སྐོར་ལས་ཆོ་ག་དང་སྔགས་ཀྱི་སྐོར།
ཛཿལས་རྡོ་རྗེ་ལྕགས་ཀྱུའི་འོད་ཟེར་ལྕགས་ཀྱུ་ལྟ་བུས་སྲིད་པ་གསུམ་པོ་མཐའ་དག་བཀང་
ནས་དེ་སྲིད་པ་གསུམ་གྱི་རྣམ་པ་ཅན་དང་སྲིད་པ་གསུམ་ལ་ཁྱབ་བྱེད་དུ་གནས་པའི་ཡེ་ཤེས་ཀྱི
འཁོར་ལོ་བཀུག་ནས། ཨ་བ་དྷུ་ཏིའི་སྒོ་ནས་གཙུག་ཏོར་དང༌། དཔྲལ་བ་དང༌། མགྲིན་པ་དང༌།
སྙིང་ཁ་དང༌། ལྟེ་བ་དང༌། གསང་བའི་ལམ་དུ་བཅུག་པས། རྣམ་པ་ཐམས་ཅད་པ་ཟླ་བ་ཞུ་བ་
དང་མཚུངས་པའི་བྱང་སེམས་ཀྱི་ཐིག་ལེ་རང་གི་རྡོ་རྗེའི་ཁ་ནས་ལྷ་མོའི་པདྨར་སྤྲོས་པས། ཨ་
ལ་སོགས་པའི་དབྱངས་ཡིག་དང་ལྡན་པའི་ཟླ་བ་དང་། ཡུམ་གྱི་རྡུལ་ཀ་ལ་སོགས་པའི་གསལ་
བྱེད་དང་ལྡན་པའི་ཉི་མ་གཉིས་སྲོག་དང་མཐུར་སེལ་དང་ལྡན་པའི་དབུས་སུ་བཾ་དང་པདྨ་
དཀར་པོ་ལས་སྐྱེས་པའི་ལྷ་མོ་ཞལ་གཅིག་པ། གླང་པོ་ཆེ་ས་བསྲུངས་དཀར་པོ་ལ་བཞོན་པ།
ཕྱག་གཡས་མི་འཇིགས་པ་སྦྱིན་པ། གཡོན་ཨུཏྤལ་དཀར་པོ་བསྣམས་པ། གོས་དཀར་མོ་
བགོས་ཤིང༌། མུ་ཏིག་གི་འབྲས་བུས་བརྒྱན་པ། རབ་ཏུ་བཞད་པའི་ཞལ་ཅན་སྤྲོས་ནས།
བསྒྲུབ་བྱའི་ཁྱིམ་དུ་བསྐུལ་བས། དེས་བསྒྲུབ་བྱ་བཟུང་ནས་དཀྱིལ་འཁོར་དུ་བཅུག་པ་ལ།
གཙོ་བོས་འདི་ལ་ཞི་བའི་ལས་གྱིས་ཤིག་གི་བཀས། ཡུམ་བཞིས་རབ་ཏུ་དགྱེས་པས་བདུད་
རྩིའི་བུམ་པས་ཁྲུད། ནུས་མ་བཅུས་མཆོད། སེམས་མ་དྲུག་གིས་ནད་ལ་སོགས་པ་བསལ། ཚེ་
དང་དབང་པོ་ཉམས་པ་གསོ། སྒེག་མོ་སོགས་བཅུས་ཚིམ་པར་བྱེད། ཁྲོ་མོ་རྣམས་ཀྱིས་བསྲུང་
རྗེ་བཙུན་བླ་མའི་སྦྱིན་སྲེག་ན་འདི་ཡན་ལས་མེད་པས་ཐུགས་དཀྱིལ་ལ་འདི་ཡན་དང་ཡོངས་རྫོགས་ལ་ཙར་ཙི་ཀ་སོགས་བྱེད་
པར་སེམས་ཏེ་བརྟག་གོ་བར་བྱེད། ཙར་ཙི་ཀ་སོགས་ཀྱིས་འཇིགས་པ་མེད་པར་བྱེད། ཁྲོ་མོ་བཅུས་
སྐྱོང་བར་བྱེད། ཀླུ་མོ་རྣམས་ཀྱིས་འོ་བྱེད། ལྷ་མོ་བཅུ་གཉིས་ཀྱིས་འཁྱུད་པར་བྱེད། གཏུམ་མོ་
རྣམས་བསྲུང་བའི་སྒོ་ནས་ཞི་བའི་ལས་སྒྲུབ་པར་གྱུར། ༡༣སྡེ་ཚན་ལྔ་ཡི་སྲེག་རྫས་ནི། ཐོག་
མར་རྡོ་རྗེ་དྲུག་གིས། ཨོཾ་ཨཱཿཧཱུྃ་ཧོཿཧཾ་ཀྵ་ཆེ་གེ་མོའི་སརྦ་པཱ་པཾ་ཨ་བ་ར་ཎ་ཤནྟིཾ་ཀུ་རུ་ན་མཿ ཞེས་
པ་ཡམ་ཤིང་དང༌། དེ་བཞིན་དུ་མར་དང༌། འབྲུ་དང༌། དུརྦ་རྣམས་བརྒྱ་རྩ་བརྒྱད་རེ་ཕུལ་བའི་
-413-

བརྩེ་ཆེན་འོད་སྣང་ལས། སྟོང་ར་མཁན་བརྒྱུད་བཀའ་འབུམ། ༼ཁ
རྗེས་ལ་ཨོཾ་ཧཾ་གི་རྗེས་སུ་སྤེལ་ཚིག་བཏགས་པས་སྲེག་བླུགས་དབུལ། དེ་བཞིན་དུ་མགོར་ཨོཾ་
མཇུག་ཏུ་སྤེལ་ཚིག་ཀུན་ལ་ཤེས་པར་བྱས་ལ། རིམ་པ་སྔར་དང་འདྲ་བ་དབུལ་
དང༌།
ཏེ། ཡན་ ཡཻལག་དྲུག་གིས། དྷཱི་ཧཱི་ཧཱ་ཧྲི་ཧྲི་ཧྲཱིཿཡིས་ཕུང་ཁམས་ཀྱིས་ཨ་ཨཱ་རྀ་རཱྀ་ཨུ་ཨཱ་ལྀ་ལཱྀ་
ཨཾ་ཨཿཡིས་དང༌། སྐྱེ་མཆེད་ཀྱིས་ཨ་ཨཱ་ཨེ་ཨེ་ཨར་ཨཱར་ཨོ་ཨོ་ཨལ་ཨཱལ་ཨཾ་ཨཿཡིས་དང་།
ལས་དབང་ཡུལ་དང་བཅས་ཀྱི་ཧ་ཧཱ་ཡ་ཡཱ་ར་རཱ་ཝ་ཝཱ་ལ་ལཱ་ཧཾཎྞ་ཡིས་དབུལ་ཞིང༌། སྡེ་ཚན་རེ་
རེའི་མཐར་སྙིང་པོའི་སྔགས་ཀྱིས་སྲེག་བླུགས་འབུལ་འདས་པ་ལ་སྲེག་རྫས་འབུལ་ཚུལ་ཞི་བྱེད་ལས་ཀྱང་
འདི་ཁ་ལས་མེད་དོ་ལོ། །ཤིས་༡༤བརྗོད་ནི། དེ་ནས་དཀྱིལ་འཁོར་ཁང་པའི་ཕྱི་རོལ་དུ་ཕྱིན་ནས།
ཆུ་དང་། ཟན་དང་། མེ་ཏོག་ཕྱོགས་བཅུར་གཏོར་ལ། ཨོཾ་བུརྦ་ཝསྭཱཧཱ། ན་མོ་དེ་བྱ་བྷྱ༔ སོསྟི་
པྲ་ཛ་བྷྱཿསྭཱཧྭཱ། ར་ཛ་བྷྱཿསྭ་དྷ་པི་ཏྲི་བྷུ༔ ཨ་ལཾ་བུ་ཏེ་བྷྱཿ༔ བ་ཥ་ཌནྟྲ་ཏྲཱ་ཡ། ཨོཾ། ས་འོག་ས་སྟེང
དབུགས་འབྱིན་པའི། །ལྷ་རྣམས་ལ་ནི་ཕྱག་འཚལ་ལོ། །སྐྱེ་དགུ་རྣམས་ལ་བཀྲ་ཤིས་དང༌། །
རྒྱལ་པོ་རྣམས་ལ་དབུགས་དབྱུང་དང༌། །ཕ་མེད་རྣམས་ལ་རོ་མྱོང་དང༌། །འབྱུང་པོ་རྣམས་ལ་
ཚིམ་པ་དང༌། །དབང་པོ་ལ་ནི་དབང་གྱུར་ཅིག །ཅེས་བཀྲ་ཤིས་བརྗོད། མཐོར་འཐུང་བྱས་ལ
ནང་དུ་འོངས་ནས། ༡༥འཐོར་འཐུང་སོགས་འབུལ་བ་ནི། ཨོཾ་ཨཱཿཧཱུྃ་ཀ་ཡ་ཝཀྐིརྟ་སྭ་བྷཱ་བ་ཤུད་
དྷ་སྭཱཧཱས་མེ་ལ་ཀུ་ཤའི་ཆུས་འཐོར་འཐུང་ཕུལ། ཨོཾ་ཨཱཿབཛྲ་ཝཊྚ་ཡེ་སྭཱཧཱས་གོས་དང༌། ཨོཾ་
ཨཱཿབཛྲ་ཏཾ་བུ་ལ་ཡ་སྭཱཧཱས་རྡོ་ཐལ་མེད་པའི་སོ་རྩི་ཕུལ། སྔར་བཞིན་མཆོད་བསྟོད། གསོལ་
འདེབས་ཀྱི་མཆོད་ཡོན་ཕུལ། ༡༦བཟོད་གསོལ་ནི། གང་ཡང་བདག་བློ་གཏི་མུག་པས། །
སོགས་ཤློ་ཀ་གཅིག་དང་། མ་འབྱོར་བ་དང་ཉམས་པ་དང༌། །ཤློ་ཀ་གཅིག་བརྗོད། གང་ཡང་
བདག་ཅག་ལས་དང་པོ་པར་གྱུར་ཏེ་སོགས་སོ། །༡༧གསོལ་བཏབ་ནི། བཅོམ་ལྡན་འདས་
དཔལ་དུས་ཀྱི་འཁོར་ལོ་སོགས་བརྗོད་དོ། །༡༨ལྷག་ཆད་བསྐང་ཞིང་གཤེགས་སུ་གསོལ་བ་
ནི། ཡི་གེ་བརྒྱ་པས་ལྷག་ཆད་བསྐང་ནས། ཨོཾ་ཁྱེད་ཀྱིས་སེམས་ཅན་དོན་ཀུན་མཛོད། སོགས་
-414-

དཔལ་དུས་ཀྱི་འཁོར་ལོའི་ཆོས་སྐོར་ལས་ཆོ་ག་དང་སྔགས་ཀྱི་སྐོར།
རྡུལ་ཚོན་
བརྗོད་ལ་བདག་བསྐྱེད་གཙོ་བོར་སྟོན་ན་ལག་པའི་རྒྱབ་བསྟན་པའི་སེ་གོལ་གཏོག་གོ །ཨོཾ་
མུདབུགས་ནང་དུ་འཇུག་པ་དང་བསྟུན་ནས་རང་གི་སྙིང་ཁར་གཤེགས་སུ་གསོལ།
ནས་སྤྱན་དྲངས་པ་ཡིན་ན་ལྷ་རྣམས་ཀྱི་སྔགས་བརྗོད་ཅིང་། མེ་ཏོག་གིས་སྤྱན་དྲངས་ལ། རྡུལ་
ཚོན་གྱི་དཀྱིལ་འཁོར་དུ་བཞུག་སུ་གསོལ། ༡༩སླར་ཡང་མེ་ལྷ་མཆོད་པ་ནི། སླར་ཡང་མེའི་
དབུས་སུ་མེ་ལྷ་སྔར་བཞིན་གསལ་བར་གྱུར། སྔར་བཞིན་མཆོད་བསང་གཏོར་ཞབས་བསིལ།
སོ་རྩི། གོས་གསར་ཕུལ། སྲེག་རྫས་ལྷག་མ་དང་སྲེག་བླུགས་དབུལ། མེ་དེ་བསྲེག་བྱ་ཟ་བའི་
ལྷ། །སོགས་ཀྱིས་བསྟོད། ཞལ་བསིལ་བསང་གཏོར་སྔར་བཞིན་མཆོད། ཚངས་པ་འཇིག་
རྟེན་མགོན་གྱི་སྲས། །སོགས་ཀྱིས་བསྟོད། མཆོད་ཡོན་ཕུལ་ལོ། །༢༠གཤེགས་གསོལ་ནི།
མེ་ལྷ་ལ་བཟོད་པར་གསོལ། འདོད་དོན་ཞུ། ལྷག་ཆད་ཁ་བསྐང༌། བདག་གི་དོན་དང་གཞན་
གྱི་དོན། །སྒྲུབ་བྱེད་བསྲེག་བྱ་ཟ་བ་གཤེགས། །ཇི་བཞིན་དུས་སུ་ཚུར་བྱོན་ཞིང༌། །བདག་ལ་
དངོས་གྲུབ་ཐམས་ཅད་སྩོལ། །ཨོཾ་ཛ་འོད་ཆེན་ཡང་དག་པར། །ཚིམ་མཉེས་རང་གི་གནས་
གཤེགས་ཤིག །གང་ཚེ་སྤྱན་དྲང་བར་བགྱི་བ། །ལྷ་ཡིས་སླར་ཡང་འབྱོན་པར་མཛོད། །སྭཱཧཱ།
ལག་པའི་རྒྱབ་བསྟན་པའི་སེ་གོལ་གཏོག །དབུགས་ནང་དུ་འཇུག་པ་དང་བསྟུན་ནས་མེ་ལྷའི་
ཡེ་ཤེས་པ་རང་གི་སྙིང་ཁར་གཤེགས། འཇིག་རྟེན་པའི་མེ་ལྷ་རང་གནས་སུ་གཤེགས་པར་
གྱུར། ༢༡བསྔོ་བ་སྨོན་ལམ་བཀྲ་ཤིས་བརྗོད་དོ། །ཞེས་དཔལ་དུས་ཀྱི་འཁོར་ལོའི་ཞི་བའི་
སྦྱིན་སྲེག་གི་ཆོ་ག་འདི་ནི། རྒྱུད་དང་འགྲེལ་པའི་དགོངས་དོན། གོང་མའི་ཕྱག་བཞེས་རྗེ་
བཙུན་བླ་མའི་གསུང་རྒྱུན་ལྟར། འདྲེན་མཆོག་ཤཱཀྱའི་མཚན་ཅན་ལ་སོགས་པའི་བླ་མ་རྣམས་
ཀྱི་ཞབས་རྡུལ་ལ་སྤྱི་བོས་རེག་པ་ཀུན་དགའ་ལེགས་གྲུབ་ཀྱིས་བཀོད་པའི་དགེ་བས་མཁའ་མ
ཉམ་སེམས་ཅན་ཐམས་ཅད་དཔལ་དུས་ཀྱི་འཁོར་ལོའི་གོ་འཕངས་ཐོབ་པར་གྱུར་ཅིག །སྦྱིན་
སྲེག་འདིའི་མཐའ་གཅོད་རྒྱས་པ་ནི་ཕྲིན་ལས་ཀུན་འབྱུང་ལས་ཤེས་པར་བྱའོ། །ཤུ་བྷཾ། གཅིག་
-415-

བརྩེ་ཆེན་འོད་སྣང